Ukraina prezidenti Volodimir Zelenskiy Polshaga tashrif buyurdi. Bu haqda Polsha prezidentining vakili Markin Pshidach TVN24 telekanaliga bergan intervyusida aytib o‘tdi. Foto: NSN Avvalroq «Yevropa haqiqati» nashri xabar berganidek, Zelenskiy 5 aprel kuni Varshavaga rasmiy tashrif bilan keladi, bu uning urush boshlanganidan beri uchinchi xorijga safaridir. «Prezident Zelenskiy Polsha chegarasini kesib o‘tdi, deb ayta olaman», — dedi Pshidach. Avvalroq Polsha Ukrainaga va’da qilingan MiG-29 qiruvchi samolyotlarining birinchi partiyasini topshirgandi. «Mening ma’lumotlarimga ko‘ra, bu jarayon allaqachon yakunlangan, ya’ni bu birinchi qismning topshirilishi. Albatta, kelgusida ehtimoliy yordam va qo‘llab-quvvatlov haqida hali gaplashamiz», - dedi Polsha prezidentining vakili Markin Pshidach. Varshava aynan nechta samolyot yuborganiga aniqlik kiritilmagan.